Бишімбаев пен Байжанов соттағы соңғы сөзін айтты
DATE: 11:08, 06 Мамыр 2024 | GMT +5
TITLE: Бишімбаев пен Байжанов соттағы соңғы сөзін айтты
URL: https://kaz.inform.kz/news/bishmbaev-pen-bayzhanov-sottagi-songi-sozn-aytti-568ecb/
META: DATE: 11:08, 06 Мамыр 2024 | GMT +5
TOTAL WORDS: 154
AUTHOR(S):
TEXT: Қуандық Бишімбаев бұған дейін алға тартқан фактілерді тағы бір мәрте еске салып, Салтанат Нүкенованы қатыгездікпен өлтірмегенін жеткізді. Сөз арасында Екінші дүниежүзілік соғыс кезінде фашистік Германияның насихат министрі болған Геббельстің «өтірік сұмдық болған сайын оған сену оңай» деген пікірін қосып, әлеуметтік желілер арқылы бүкіл қоғам өзін қаралап жатқанын атап өтті. Ол Салтанаттың және өзінің туған-туыстарынан кешірім сұрап, алқа билер әділ шешім шығаратынына сенім білдірді. «Мен кінәлімін. Бірақ қасақана өлтірген жоқпын», - деді Бишімбаев. Бақытжан Байжанов та соттағы соңғы сөзін айтып, Салтанаттың өлімін жасыру былай тұрсын, өлім аузында жатқанын білмегенін алға тартты. «Иә, қызметкерлерді үйлеріне қайтарып, мейрамхананы жауып, бейнежазбаларды өшіруді бұйырғанымды жасырмаймын. Бірақ мен сол кезде ауыр қылмыс жасалғанын білдім бе? Ант етемін. Білмедім. Егер білгенде қылмысты жасыру әрекеттерінің ешқайсысын жасамайтын едім. Салтанаттың туған-туыстарынан тағы да кешірім сұраймын. Жатқан жері жайлы болсын», – деді Байжанов. Сот процесі 10 мамырда жалғасады. Айта кетейік, айыпталушы Бишімбаев бұған дейін де Салтанаттың өлімінде өз кінәм бар екенін мойындап, ұрып-соққанын жасырмаған
